Az egyesületekről szóló törvény 38. szakasza (Az SZK Hivatalos Közlönye, 2009/51., 2011/99. – másik törvény és 2018/44. szám), a Topolya község 2023. évi költségvetéséről szóló határozata (Topolya Község Hivatalos Lapja, 2022/40.1, 2023/5.1 és 2023/15.1 szám) és a polgári egyesületek Topolya községi költségvetéséből való pénzügyi támogatásáról szóló, 110-18/2019-V számú, 2019.12.18-i keltezésű szabályzat 7. és 11. szakasza alapján a Topolya község civil szervezeti projekteket támogató nyílt pályázatot lebonyolító Bizottság kiírja az alábbi

**Nyilvános pályázatot a Szármafesztivál elnevezésű hagyományos rendezvény megszervezésének társfinanszírozására**

**a 2023. évben Topolyán**

Pályázatot írunk ki a topolyai Szármafesztivál elnevezésű hagyományos rendezvény megszervezésének társfinanszírozására a 2023. évben. E pályázat alapján, a 2023. évi költségvetésben erre a célra előirányzott 1.400.000,00 dinárt osztunk szét.

A jóváhagyott eszközök összege a kért összegtől alacsonyabb is lehet. Topolya község nem köteles az e célra rendelkezésre álló összes pénzeszközt elkölteni, s csak azokat a projekteket finanszírozza, amelyek eleget tesznek a meghatározott kritériumoknak. Az eszközök szigorúan rendeltetésszerűek, a község pedig fenntartja a jogot, hogy szervein keresztül ellenőrizze az eszközök rendeltetésszerű elköltését.

A költségvetési eszközök odaítélésére irányuló ezen pályázaton **részvételi joguk van** az alábbi egyesülteknek:

* az egyesületet bejegyezték, az egyesületekről szóló törvénnyel (Az SZK Hivatalos Közlönye, 2009/51., 2011/99. – másik törvény és 2018/44. szám) összhangban;
* az egyesület székhelye Topolya község területén van;
* közvetlenül felel a projekt előkészítéséért és kivitelezéséért;
* az egyesület benyújtotta a program/projekt megvalósításáról szóló jelentést és igazolta a tavalyi évi pályázaton odaítélt eszközöket;
* nem áll felszámolás, csődeljárás vagy ideiglenes tevékenységvégzési tilalom alatt;
* számláját nem zárolták, nincsenek adótartozásai vagy adósságai a társadalombiztosítási szervezetek irányába;
* a pályázaton részt vehetnek azok az egyesületek, amelyek a mezőgazdaság területén végzik tevékenységüket és tapasztalattal rendelkeznek a tömeges rendezvények szervezésében (3000 látogató felett).

Az eszközök **odaítélése során prioritást** élveznek azok az egyesületek, amelyek:

* rendelkeznek a projekt megvalósításához szükséges kapacitásokkal;
* biztosítják számos résztvevő/társszervező bekapcsolódását;
* magas fokú sikerességi mutatóval rendelkeznek hasonló projektek megvalósítása terén;
* program- és projekttevékenységeik a helyi és nemzeti szinten elfogadott stratégiai dokumentumokon alapulnak.

A projekt társfinanszírozására szánt pénzeszközök odaítélésenek mértékének meghatározása során az alábbi **kritériumokból** indulunk ki:

- a projekt összehangoltsága a pályázat valamennyi követelményével (1-10 pont);

- eddigi tapasztalat és az előző évek programjainak megvalósult eredménye (1-10 pont);

- a program referenciái: a program időtartama, a programba bevont személyek száma, a program fejlesztési lehetősége és fenntarthatósága (1-10 pont);

- a helybéli közösséggel való együttműködés (iskolák, óvodák, egyház, helyi közösség, más civil szervezetek, stb.) (1-10 pont);

- a községi költségvetésből korábban kapott eszközök felhasználásának törvényessége és hatékonysága (1-10 pont).

A nyilvános pályázatra a jelentkezőknek az alábbi **pályázati dokumentációt kötelező** mellékelniük:

1. kitöltött pályázati jelentkezési lap (1. számú űrlap);
2. a projekt javaslatának kitöltött űrlapja (2. számú űrlap);
3. a projekt költségvetésének kitöltött űrlapja (3. számú űrlap);
4. nyilatkozat arról, hogy az eszközök nem biztosítottak más módon (4. számú űrlap);
5. nyilatkozat érdek-összeütközés hiányáról (5. számú űrlap).

A szükséges űrlapok a [www.btopola.org.rs](http://www.btopola.org.rs) honlapról tölthetők le.

**A nyilvános pályázat 2023.10.06.-ig nyitott**.

A jelentkezéseket nyomtatott formában kell megküldeni, átadni Topolya Községi Közigazgatási Hivatalának iktatójában a Tito marsall utca 30. szám alatt, vagy postán az alábbi jelzéssel a borítékon: ***Nyilvános pályázat a Szármafesztivál elnevezésű hagyományos rendezvény megszervezésének társfinanszírozására a 2023. évben Topolyán.*** További információk a 715-899-es telefonszámon kaphatók.

Egy polgári egyesület csak egy jelentkezést nyújthat be. Amennyiben ugyanazon polgári egyesület több jelentkezést nyújt be, csak az elsőként benyújtottat vesszük figyelembe.

A hiányos és időn túl érkező jelentkezéseket nem vesszük figyelembe.

Amennyiben a polgári egyesületek képviselői a szerződést az annak aláírására való meghívó vételétől számított 5 napon belül nem írják alá, az odaítélt eszközöktől elálltnak minősítendők.

|  |  |
| --- | --- |
| Topolya község civil szervezeti projekteket támogató nyílt pályázatot lebonyolító Bizottság  Szám: 453-19/2023-V  Kelt: 2023.09.21.  Topolya | Mentus Lívia s.k.  a Bizottság elnöke |